b"\n_START_ARTICLE_\nSebasti\xc3\xa1n Grazzini\n_START_SECTION_\nTraject\xc3\xb2ria\n_START_PARAGRAPH_\nEl seu primer equip va ser el Club Atl\xc3\xa9tico Central C\xc3\xb3rdoba de Rosario, on va debutar l'any 2001. Gr\xc3\xa0cies al seu bon rendiment, va emigrar el 2003 al Sevilla F\xc3\xbatbol Club d'Espanya. Posteriorment, va estar breument a l'Excelsior Virton de B\xc3\xa8lgica abans de tornar a Central C\xc3\xb3rdoba des d'on tornaria a sortir del pa\xc3\xads._NEWLINE_L'any 2008 va arribar a Newell's Old Boys de Rosario on va ser entrenat primer per Ricardo Caruso Lombardi i despr\xc3\xa9s al segon semestre de l'any per Fernando Gamboa. El 2009 va fitxar per Racing Club de la m\xc3\xa0 del seu ex entrenador Caruso Lombardi, que el coneixia de la seva etapa a Newell's. El seu millor gol va ser jugant amb Racing Club contra Boca Juniors, el dia 14 de juny de 2009._NEWLINE_L'any 2010 va ser contractat per All Boys, on va oferir un bon rendiment que van fer que emigr\xc3\xa9s altre cop del pa\xc3\xads. Llavors va fitxar per Chicago Fire Soccer Club de la Major League Soccer por un any._NEWLINE_Despr\xc3\xa9s del seu pas pels Estats Units, va vestir la samarreta d'Atl\xc3\xa9tico Rafaela on no va tenir gaire continu\xc3\xaftat tot i que va oferir un bon rendiment._NEWLINE_Quan la seva carrera estava acabant, va tornar a emigrar, aquest cop a l'Asteras Tripolis de Gr\xc3\xa8cia. Va tornar al seu pa\xc3\xads el 2014 per a jugar a Patronato de Paran\xc3\xa1 de laPrimera B Nacional, segona divisi\xc3\xb3 del futbol argent\xc3\xad._NEWLINE_Al comen\xc3\xa7ament de 2015 fitxa per Deportes Rangers de la Primera B de Xile, pero no es va poder assentar a l'equip. Aix\xc3\xad, decideix tornar a l'Argentina a mitjans d'any per a jugar a Nueva Chicago de la Primera Divisi\xc3\xb3n. Va jugar 10 partits sense anotar cap gol i a m\xc3\xa9s a m\xc3\xa9s l'entitat va acabar descendint a la Primera B Nacional._NEWLINE_El gener de 2016 signa per Club Atl\xc3\xa9tico Douglas Haig de la Primera B Nacional, segona divisi\xc3\xb3 del futbol argent\xc3\xad. Va participar en 15 partits i va marcar un gol."